pythainlp/thaigov-v2-corpus-22032023 huggingface dataset:
วันจันทร์ที่ 18 ตุลาคม 2564
สธ.ย้ำป้องกันโควิดทุกคนทุกที่ทุกเวลา ลดติดเชื้อ ป่วยรุนแรง สนับสนุนเปิดประเทศปลอดภัย
กระทรวงสาธารณสุขเผยสถานการณ์โควิด 19 อยู่ในระดับทรงตัว หลายพื้นที่พบคลัสเตอร์ขนาดเล็ก ย้ำแม้ทยอยเปิดกิจการแต่อย่าเพิ่งวางใจ ต้องเข้มป้องกันตนเองสูงสุดทุกคนทุกที่ทุกเวลา ลดติดเชื้อ ลดผู้ป่วยอาการหนัก สนับสนุนเปิดประเทศปลอดภัย ระบบสาธารณสุขยังรองรับได้
กระทรวงสาธารณสุขเผยสถานการณ์โควิด 19 อยู่ในระดับทรงตัว หลายพื้นที่พบคลัสเตอร์ขนาดเล็ก ย้ำแม้ทยอยเปิดกิจการแต่อย่าเพิ่งวางใจ ต้องเข้มป้องกันตนเองสูงสุดทุกคนทุกที่ทุกเวลา ลดติดเชื้อ ลดผู้ป่วยอาการหนัก สนับสนุนเปิดประเทศปลอดภัย ระบบสาธารณสุขยังรองรับได้ เร่งฉีดวัคซีนพื้นที่นำร่องท่องเที่ยวและ 10 จังหวัดจับตามองให้ถึงเป้าหมาย
วันนี้ (18 ตุลาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธาณสุขจ.นนทบุรี นพ.เฉวตสรร นามวาท ผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงจับตาสถานการณ์โควิด 19 ก่อนเปิดเมืองรับนักท่องเที่ยว ว่า วันนี้มีผู้ป่วยโควิดรักษาหาย 10,612 ราย มากกว่าติดเชื้อใหม่ที่พบ 10,111 ราย เสียชีวิต 63 ราย โดยร้อยละ 94 ยังเป็นผู้สูงอายุ 60 ปีขึ้นไปและมีโรคเรื้อรัง ภาพรวมการติดเชื้อมีแนวโน้มลดลงในระดับทรงตัว หลายพื้นที่ยังเกิดคลัสเตอร์ขนาดเล็กต่อเนื่อง เช่น แคมป์ก่อสร้างที่จันทบุรี 3 ราย ระยอง 29 ราย, ล้งผลไม้จันทบุรี 2 ราย, ร้านอาหารจันทบุรี 6 ราย, สถานศึกษาที่ตรัง 7 ราย ฉะเชิงเทรา 7 ราย ลพบุรี 5 ราย และงานศพ ลำพูน 2 ราย ขอนแก่น 3 ราย เลย 4 ราย สระแก้ว 4 ราย กาญจนบุรี 9 ราย เป็นต้น ส่วนพื้นที่ภาคใต้ที่การระบาดสูงขึ้นมีการบริหารจัดการควบคุมโรคอย่างเต็มที่ และส่งวัคซีนไฟเซอร์ลงไปเสริม ยืนยันว่าไม่กระทบเป้าหมายการฉีดในนักเรียน
ทั้งนี้ การเปิดประเทศและอยู่ร่วมกับโควิด 19 อย่างปลอดภัย ไม่ได้พิจารณาเพียงจำนวนผู้ติดเชื้อ แต่คำนึงถึงระบบสาธารณสุขเป็นสำคัญว่ายังรองรับผู้ป่วยปอดอักเสบและใส่เครื่องช่วยหายใจได้ เหมือนหลายประเทศที่การติดเชื้อกลับมาสูงขึ้น แต่ระบบยังรองรับได้ก็ยังเปิดประเทศรับผู้เดินทางต่อเนื่อง โดยหลังเปิดประเทศจะมีการติดตามแนวโน้มการป่วยรุนแรง ใส่เครื่องช่วยหายใจ และการเสียชีวิตว่าเปลี่ยนแปลงไปหรือไม่ ซึ่งขณะนี้แนวโน้มยังลดลง แต่หากมีการเปลี่ยนแปลงเพิ่มขึ้น ก็จะมีการปรับมาตรการให้เหมาะสม อย่างไรก็ตาม ช่วงนี้ที่มีการผ่อนคลายกิจการกิจกรรมต่างๆ ขออย่าเพิ่งวางใจ อย่าการ์ดตก ยังต้องป้องกันตนเองสูงสุดตลอดเวลาทุกที่และทุกคน สถานประกอบการจัดมาตรการ COVID Free Setting จะช่วยให้ปลอดภัยไปด้วยกัน เพื่อไม่ให้มีผู้ติดเชื้อเพิ่มขึ้น และลดความเสี่ยงการเกิดผู้ป่วยอาการรุนแรง
นพ.เฉวตสรรกล่าวต่อว่า การฉีดวัคซีนโควิด 19 เมื่อวันที่ 17 ตุลาคม 2564 ฉีดได้ 475,053 โดส สะสม 65,677,794 โดส แบ่งเป็นเข็มที่ 1 จำนวน 37.6 ล้านราย คิดเป็นร้อยละ 52.3 เข็ม 2 จำนวน 26 ล้านราย คิดเป็นร้อยละ 36.2 และเข็ม 3 จำนวน 1.95 ล้านราย คิดเป็นร้อยละ 2.7 ส่วนนักเรียนอายุ 12-17 ปี ฉีดแล้ว 1.13 ล้านราย คิดเป็นร้อยละ 25.3 ขณะนี้มีผู้ปกครองแสดงความจำนงให้บุตรหลานฉีดวัคซีนเพิ่มขึ้น โดยภายในวันพรุ่งนี้วัคซีนจะส่งเพื่อฉีดเป็นเข็มที่ 1 ครบถ้วน ไม่มีพื้นที่ใดที่จะได้วัคซีนน้อยกว่าที่แจ้งเข้ามา ส่วนพื้นที่นำร่องท่องเที่ยว 17 จังหวัด ฉีดเข็มที่ 1 แล้วร้อยละ 72.9 และ 10 จังหวัดจับตามอง (Watch List) ฉีดเข็มที่ 1 แล้วร้อยละ 45 โดยสิ้นเดือนนี้ต้องเร่งฉีดให้ถึงเป้าหมาย
******************************** 18 ตุลาคม 2564
วันอาทิตย์ที่ 3 เมษายน 2565
โฆษกรัฐบาล เผย  “นายกฯ” สนับสนุนการปรับภูมิทัศน์ทั่วกรุงเทพ ฯ ชู "โครงการปรับปรุงภูมิทัศน์คลองโอ่งอ่าง"  ยกระดับคุณภาพชีวิต สร้างรายได้ให้คนในพื้นที่
โฆษกรัฐบาล เผย  “นายกฯ” สนับสนุนการปรับภูมิทัศน์ทั่วกรุงเทพ ฯ ชู "โครงการปรับปรุงภูมิทัศน์คลองโอ่งอ่าง"  ยกระดับคุณภาพชีวิต สร้างรายได้ให้คนในพื้นที่ มอบ กทม. กวดขันมาตรการ COVID Free Setting รองรับนักท่องเที่ยว ช่วงวันหยุดเทศกาลสงกรานต์ นี้
วันนี้(3เม.ย.65)นายธนกรวังบุญคงชนะโฆษกประจำสำนักนายกรัฐมนตรีกล่าวว่ารัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้ให้ความสำคัญการแก้ไขปัญหาสิ่งแวดล้อมมาเพื่อชุมชนเมืองมาโดยตลอดได้อนุมัติงบประมาณเพื่อการพัฒนาปรับภูมิทัศน์พลิกฟื้นชีวิตของประชาชนริมคลองจนประสบความสำเร็จตามลำดับอาทิโครงการปรับปรุงภูมิทัศน์คลองโอ่งอ่างเป็นส่วนหนึ่งของแผนขยายการดำเนินการปรับภูมิทัศน์คลองรอบเกาะรัตนโกสินทร์และคลองอื่นๆทั่วกรุงเทพมหานครที่รัฐบาลสนับสนุนงบประมาณให้กรุงเทพมหานครปรับปรุงให้สวยงามยกระดับคุณภาพชีวิตพัฒนาเป็นแหล่งท่องเที่ยวต่อยอดมูลค่าทางเศรษฐกิจสร้างรายได้ให้คนในพื้นที่ รวมทั้งโครงการปรับปรุงภูมิทัศน์คลองลาดพร้าวการบำบัดน้ำเสียในคลองเปรมประชากรตั้งแต่กรุงเทพฯ-พระนครศรีอยุธยารวมถึงการพัฒนาคูคลองชั้นในของกรุงเทพมหานครโดยนายกรัฐมนตรียังริเริ่มให้พัฒนาระบบการเดินเรือในคลองผดุงกรุงเกษมเพื่อเชื่อมต่อกับระบบขนส่งสาธารณะหลักเช่นรถโดยสารประจำทางรถไฟฟ้าและเรือด่วนเจ้าพระยาทำให้กรุงเทพฯเป็นเมืองแรกในภูมิภาคอาเซียนที่เพิ่มทางเลือกการเดินทางด้วยบริการเรือขนส่งสาธารณะตามนโยบาย“ล้อรางเรือ”ช่วยลดมลพิษทางเสียงและปัญหาฝุ่นละอองPM 2.5 จนได้รับรางวัล2020 Asian Townscape Awardsจากโครงการตั้งถิ่นฐานมนุษย์แห่งสหประชาชาติ(United Nations Human Settlements Programme: UN-HABITAT)ยืนยันความสำเร็จของโครงการพัฒนาคูคลองของรัฐบาลที่ได้รับการยอมรับในระดับโลก
“นายกรัฐมนตรีได้เน้นย้ำนโยบายของรัฐบาลเดินหน้าฟื้นฟูคูคลองในกรุงเทพฯให้กลับมาสวยงามและยังต้องสร้างประโยชน์เป็นแหล่งท่องเที่ยวเป็นเส้นทางคมนาคมใหม่เพิ่มประสิทธิภาพการระบายน้ำช่วยป้องกันน้ำท่วมอีกด้วย ทั้งนี้ ยังคาดว่าช่วงเทศกาลสงกรานต์นี้ คลองโอ่งอ่างจะเป็นอีกหนึ่งสถานที่ประชาชนให้ความสนใจจึงขอให้กทม.กำชับเจ้าหน้าที่จัดเตรียมความพร้อมของสถานที่ตามมาตรการสาธารณสุขCOVID Free Settingอย่างเคร่งครัดเพื่อรองรับนักท่องเที่ยวทั้งชาวไทยและชาวต่างประเทศที่จะร่วมกิจกรรมหรือชื่นชมบรรยากาศให้มีความสุขและปลอดภัย”นายธนกรกล่าว
————-
วันพฤหัสบดีที่ 20 มกราคม 2565
คณะกรรมการ PPP เห็นชอบ 3 โครงการ มูลค่ารวมกว่า 9,400 ล้านบาท หนุนเอกชนร่วมลงทุนพัฒนาโครงสร้างพื้นฐานและบริการสาธารณะ พร้อมออกเกณฑ์ข้อตกลงคุณธรรม ยกระดับความโปร่งใสโครงการ PPP
ผลการประชุมคณะกรรมการ PPP ครั้งที่ 1/2565 เมื่อวันพุธที่ 19 มกราคม 2565 โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน
นางปานทิพย์ ศรีพิมล ผู้อำนวยการสำนักงานคณะกรรมการนโยบายรัฐวิสาหกิจ (สคร.) กรรมการและเลขานุการคณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) เปิดเผยผลการประชุมคณะกรรมการ PPP ครั้งที่ 1/2565 เมื่อวันพุธที่ 19 มกราคม 2565 โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน ซึ่งมีผลการประชุมสรุปได้ดังนี้
1. คณะกรรมการ PPP ได้เห็นชอบโครงการการพัฒนาและบริหารจัดการที่พักริมทาง (Rest Area) บนทางหลวงพิเศษระหว่างเมืองหมายเลข 7 สายกรุงเทพมหานคร - บ้านฉาง ของกรมทางหลวง (ทล.) จำนวน 2 โครงการ ได้แก่ โครงการศูนย์บริการทางหลวงศรีราชา (ช่วงชลบุรี - พัทยา) มูลค่า 2,929 ล้านบาท และโครงการสถานที่บริการทางหลวงบางละมุง (ช่วงพัทยา - มาบตาพุด) มูลค่า 1,317 ล้านบาท โดยรัฐเป็นผู้ลงทุนค่าที่ดิน และเอกชนเป็นผู้ลงทุนก่อสร้างองค์ประกอบ และสิ่งปลูกสร้างต่างๆ ของโครงการ พร้อมจัดให้มีสิ่งอำนวยความสะดวกและการบริการต่างๆ ตามมาตรฐานของ ทล. รวมถึงบริหารจัดการและบำรุงรักษาโครงการ ตลอดระยะเวลา 30 ปี โดย ทล. จะได้รับผลตอบแทนจากเอกชนตลอดอายุสัญญา เพื่อเพิ่มจุดแวะพักจากการเดินทางของประชาชน รวมถึงช่วยลดอัตราการ
เกิดอุบัติเหตุทางถนนของผู้ใช้ทางบนสายทางดังกล่าว
2. คณะกรรมการ PPP เห็นชอบหลักการของโครงการบริหารจัดการท่าเทียบเรือสาธารณะเพื่อขนถ่ายสินค้าทั่วไป ของการนิคมอุตสาหกรรมแห่งประเทศไทย (กนอ.) ตามขอบเขตของพระราชบัญญัติการร่วมลงทุนระหว่างรัฐและเอกชน พ.ศ. 2562 (พ.ร.บ. การร่วมลงทุนฯ ปี 2562) มูลค่ารวม 5,112 ล้านบาท ในรูปแบบการให้เอกชนบริหารจัดการโดยให้สัมปทาน 30 ปี ซึ่ง กนอ. จะมอบสิทธิแก่เอกชนเข้าใช้ทรัพย์สินเดิมของโครงการและดาเนินโครงการ ทั้งนี้ เอกชนจะเป็นผู้รับผิดชอบการลงทุนและค่าใช้จ่ายในการดาเนินงานทั้งหมด โดยภาครัฐไม่มีภาระการลงทุน และไม่มีการสนับสนุนทางการเงินแก่เอกชน รวมทั้ง กนอ. จะได้รับผลตอบแทนจากเอกชนตลอดอายุสัญญา เพื่อสนับสนุนการประกอบกิจการของผู้ประกอบการในพื้นที่กลุ่มนิคมอุตสาหกรรมมาบตาพุด และพื้นที่ใกล้เคียง อย่างไรก็ดี คณะกรรมการ PPP มีข้อสังเกตเกี่ยวกับความพร้อมและแผนการส่งมอบพื้นที่โครงการให้กับเอกชน และการนาเทคโนโลยีและนวัตกรรมมาเพิ่มประสิทธิภาพในการดาเนินโครงการ เป็นต้น และให้รายงานคณะกรรมการ PPP เพื่อทราบก่อนนาเสนอคณะรัฐมนตรีต่อไป
3. คณะกรรมการ PPP รับทราบการ
ประกาศใช้แนวทางปฏิบัติการนำข้อตกลงคุณธรรม (Integrity Pact) มาใช้กับโครงการ PPP ที่ดำเนินการตาม พ.ร.บ. การร่วมลงทุนฯ ปี 2562 ตามที่คณะรัฐมนตรีได้เห็นชอบไว้ ซึ่งจะช่วยส่งเสริมให้เกิดความโปร่งใสและตรวจสอบได้ในการดำเนินโครงการ และยังช่วยสร้างความเชื่อมั่นให้กับนักลงทุนภาคเอกชน
4. คณะกรรมการ PPP มอบหมายให้กระทรวงเจ้าสังกัด และหน่วยงานเจ้าของโครงการที่มีสัญญาร่วมลงทุนที่จะหมดอายุในช่วง 5 ปี เร่งพิจารณาการดำเนินโครงการต่อเนื่องภายหลังสัญญาร่วมลงทุนสิ้นสุด เพื่อให้การให้บริการสาธารณะเป็นไปอย่างต่อเนื่อง และไม่กระทบต่อผู้ใช้บริการของโครงการ
วันศุกร์ที่ 22 กรกฎาคม 2565
PM orders concerned agencies to be on alert for possible flash flood and inundation during July 21-25
PM orders concerned agencies to be on alert for possible flash flood and inundation during July 21-25
July 21, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha ordered concerned agencies to be on alert for possible flood and inundation especially in the flood-prone areas, following the 21/2565 announcement of the National Water Command Center on “Alert for Flood-Prone Areas and Flash Flood” due to continued heavy rainfall forecasted during July 21-25, 2022 and possible overflow from rivers and natural water sources in some areas.
The Prime Minister ordered close monitoring of overcapacity reservoirs of which water volume has a tendency to increase, especially in Chiang Mai, Nan, and Phetchabun in the North; Loei, Beung Kan, Khon Kaen, Nakhon Ratchasiman, and Burirum in the Northeast; and Sa Kaeo, and Trat in the East.
As a precaution, concerned agencies are instructed to mobilize integrative operation in closely monitoring daily weather and water situation, clearing possible water obstructions, ensuring that reservoirs and related constructions, as well as river banks, remain intact, and providing immediate assistance to the affected people.
วันอังคารที่ 21 ธันวาคม 2564
นายกฯ พอใจโครงการรัฐ ตอบโจทย์ประชาชน และสร้างเงินหมุนเวียนแล้วกว่า 236,787 ล้านบาท
.....
พล.อ.ประยุทธ์ จันทร์โอชา นายกรัฐมนตรี และ รมว.กห. พอใจผลสำรวจจากสำนักวิจัยซุปเปอร์โพล ที่ระบุว่าผลงานรัฐบาลในปี 2564 ที่ประชาชนประทับใจและพอใจที่สุด 3 อันดับแรก คือ 1.โครงการคนละครึ่ง 2.การเพิ่มกำลังซื้อบัตรสวัสดิการแห่งรัฐ และ 3.โครงการประกันรายได้เกษตรกร สะท้อนว่ารัฐบาลมาถูกทางในการช่วยเหลือเยียวยา และยกระดับคุณภาพชีวิตประชาชน
.
ส่วนมาตรการลดค่าครองชีพช่วงแพร่ระบาดโควิด-19 ทั้ง 4 โครงการ ได้แก่ คนละครึ่งเฟส 3 ยิ่งใช้ยิ่งได้ การเพิ่มกำลังซื้อในบัตรสวัสดิการแห่งรัฐ และการเพิ่มกำลังซื้อแก่ผู้ต้องการความช่วยเหลือพิเศษ ปัจจุบันมีผู้ใช้สิทธิ์ 41.44 ล้านคน ยอดใช้จ่ายรวม 236,787.4 ล้านบาท โดยโครงการคนละครึ่งเฟส 3 และยิ่งใช้ยิ่งได้ ยังใช้ได้ถึง 31 ธ.ค.64 เชื่อว่าจะสร้างการหมุนเวียนในระบบเศรษฐกิจช่วยปลายปีได้เป็นอย่างดี
.
อ่านเพิ่มเติม คลิก >>https://www.thaigov.go.th/news/contents/details/49641
#ไทยคู่ฟ้า#ร่วมต้านโควิด19
-------------------
วันพุธที่ 5 มกราคม 2565
ครม. ปรับเกณฑ์ขยายความช่วยเหลือ SMEs ให้ธุรกิจอื่นที่ไม่ใช่ท่องเที่ยวกู้ได้ - ต่อเวลาสินเชื่อสู้ภัย COVID-19 ถึง 30 ก.ย. 65
.....
ที่ประชุม ครม. (4 ม.ค. 65) เห็นชอบปรับหลักเกณฑ์โครงการสินเชื่อดอกเบี้ยต่ำช่วยเหลือผู้ประกอบการ SMEs ของ ธ.ออมสิน หรือโครงการ Soft Loan ออมสินฟื้นฟูท่องเที่ยวไทย วงเงิน 5,000 ล้านบาท (วงเงินกู้สูงสุดรายละ 500,000 บาท ดอกเบี้ย 3.99% ต่อปี ไม่ต้องมีหลักประกัน)
.
โดยขยายกลุ่มเป้าหมายให้ครอบคลุมธุรกิจอื่นที่ได้รับผลกระทบจากการแพร่ระบาดของโรคโควิด-19 เช่น ผู้ผลิตรายย่อย ผู้ค้าส่ง ผู้ค้าปลีก เพื่อให้ SMEs ได้รับการช่วยเหลืออย่างทั่วถึงและครอบคลุมมากยิ่งขึ้น จากเดิมที่ปล่อยสินเชื่อให้กลุ่ม SMEs ในธุรกิจที่เกี่ยวข้องกับการท่องเที่ยวและธุรกิจเกี่ยวเนื่อง และขยายเวลาขอกู้ออกไปจนถึงวันที่ 30 ก.ย. 65 จากเดิมที่สิ้นสุด 30 ธ.ค. 64
.
พร้อมเห็นชอบการขยายเวลามาตรการสินเชื่อสู้ภัย COVID-19 (กลุ่มเป้าหมายผู้มีรายได้ประจำ ผู้ประกอบอาชีพอิสระ เกษตรกร) จากเดิมที่กำหนดยื่นขอกู้ถึงวันที่ 31 ธ.ค. 64 ขยายออกไปจนถึงวันที่ 30 ก.ย. 65
.
การขยายเวลามาตรการดังกล่าว จะช่วยเสริมสภาพคล่องให้ผู้ประกอบการ SMEs และผู้ประกอบการรายย่อย สามารถเข้าถึงแหล่งเงินทุนได้มากขึ้น และกลับมาประกอบอาชีพหรือดำเนินธุรกิจต่อไปได้
#ไทยคู่ฟ้า#ร่วมต้านโควิด19
-------------------
วันจันทร์ที่ 14 กุมภาพันธ์ 2565
รมว.พม. เปิดศูนย์ช่วยเหลือสังคมตำบลไทรย้อย จังหวัดพิษณุโลก พร้อมดูแลกลุ่มเปราะบาง 24 ชม. ผ่านสายด่วน พม. โทร. 1300
รมว.พม. เปิดศูนย์ช่วยเหลือสังคมตำบลไทรย้อย จังหวัดพิษณุโลก พร้อมดูแลกลุ่มเปราะบาง 24 ชม. ผ่านสายด่วน พม. โทร. 1300
วันที่ 13 ก.พ. 65เวลา 11.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่จังหวัดพิษณุโลก เพื่อเปิดศูนย์ช่วยเหลือสังคมตำบลไทรย้อย ณ เทศบาลตำบลไทรย้อย อำเภอเนินมะปราง พร้อมทั้งมอบวุฒิบัตรอาสาสมัครพัฒนาสังคมและความมั่นคงของมนุษย์ (อพม.) ดีเด่น ถุงยังชีพและเงินสงเคราะห์สำหรับกลุ่มเปราะบางที่ประสบปัญหาทางสังคม โดยมีนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ และคณะผู้บริหารกระทรวง พม. ร่วมลงพื้นที่
นายจุติกล่าวว่า กระทรวง พม. ในฐานะตัวแทนของรัฐบาล มาลงพื้นที่ที่ตำบลไทรย้อย เพื่อยืนยันว่า รัฐบาลไม่ทิ้งใครไว้ข้างหลัง ซึ่งตนได้รับมอบหมายให้ดูแลกระทรวง พม. และในวันนี้ได้มาเปิดศูนย์ช่วยเหลือสังคมประจำตำบลไทรย้อยเพื่อเป็นศูนย์กลางในการช่วยเหลือและให้บริการด้านสวัสดิการสังคมแบบครบวงจรอย่างเบ็ดเสร็จที่จุดเดียว (One Stop Service) สำหรับกลุ่มเปราะบางที่ประสบปัญหาความเดือดร้อนทางสังคมและได้รับผลกระทบจากโควิด - 19 โดยบูรณาการการทำงานร่วมกับภาคีเครือข่ายทุกภาคส่วนและ อพม. ในระดับพื้นที่ สำหรับศูนย์แห่งนี้ มีความสำคัญมากในการขับเคลื่อนแบบพุ่งเป้าให้กับพี่น้องประชาชนทุกตำบลทั่วประเทศ 8,000 กว่าแห่ง เพื่อช่วยแก้ปัญหาความยากจน โดยทุกศูนย์จะทำงานร่วมกันกับทุกกระทรวงเพื่อแก้ปัญหาให้ตรงจุด เราจะดูแลท่านที่เปราะบางในการพัฒนาตนเองต่อไปให้ได้ เพื่อฝันให้ไกลไปให้ถึง ทั้งนี้ กระทรวง พม. เป็นกระทรวงของการสร้างโอกาสให้กับคนที่ไม่มีโอกาส ช่วยสร้างอาชีพใหม่ ทักษะใหม่ โดยศูนย์แห่งนี้จะทำหน้าที่แทนตนในการช่วยเหลือดูแลประชาชน ผ่านสายด่วน พม. โทร. 1300 ซึ่งทุกท่านสามารถโทรหาได้ตลอด 24 ชั่วโมง
นายจุติกล่าวเพิ่มเติมว่า ตนมีความตั้งใจจริงให้ทุกคนพบกับความสุข เราจะแก้ทุกข์ของประชาชนที่มี แต่ขอให้อยู่อย่างพอเพียงแล้วทุกข์จะลดลง เราจะเดินไปด้วยกันในการสร้างโอกาส สร้างอาชีพไปพร้อมๆ กับการแก้ไขปัญหากลุ่มเปราะบาง ไม่ว่าจะเป็นเรื่อง เด็กเล็ก เยาวชน พ่อ แม่เลี้ยงเดี่ยว กลุ่มสตรี ผู้สูงอายุ และคนพิการ ทั้งนี้ กระทรวง พม. จะดูแลคนทุกช่วงวัย ซึ่งพลเอก ประยุทธ์ จันทร์โอาชา นายกรัฐมนตรี ได้สั่งการไว้ว่า ศูนย์ทุกแห่งต้องทำงานให้ได้และจะถูกวัดผลตลอดเวลา โดยเราต้องพิสูจน์ว่าทำงานได้ ขณะเดียวกันปัญหามีจำนวนมาก แต่เราต้องสู้ และเราจะสู้ไปด้วยกัน
วันพุธที่ 8 กันยายน 2564
โฆษกดีอีเอสเตือนอย่าหลงเชื่อข่าวปลอมโทรผ่านไลน์ ทำให้เกิดเนื้องอกในสมอง
โฆษกดีอีเอสเตือนอย่าหลงเชื่อข่าวปลอมโทรผ่านไลน์ ทำให้เกิดเนื้องอกในสมอง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการเผยแพร่ในสื่อต่างๆเกี่ยวกับประเด็นเรื่องโทรผ่านไลน์ได้รับคลื่นแม่เหล็กไฟฟ้ามากกว่าปกติทำให้เกิดเนื้องอกในสมองทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยสถาบันประสาทวิทยากรมการแพทย์กระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
กรณีการแชร์ข้อความว่าอันตรายจากการโทรผ่านทางไลน์มาจากเวลาWiFiและDataทำงานรับส่งข้อมูลค่าRFจะขึ้นไปสูงมากจะได้รับคลื่นแม่เหล็กไฟฟ้ามากกว่าโทรศัพท์ปกติถึง9เท่าจากปกติคลื่นแม่เหล็กไฟฟ้าจะถูกส่งออกมา10,000ไมโครวัตต์แต่ถ้าโทรผ่านไลน์คลื่นจะถูกส่งออกมาสูงถึง90,000ไมโครวัตต์ทำให้เกิดเนื้องอกในสมองได้ทางสถาบันประสาทวิทยาได้ชี้แจงว่าเรื่องดังกล่าวไม่เป็นความจริงเนื่องจากคลื่นโทรศัพท์มีอยู่ในสิ่งแวดล้อมของโลกทุกที่อยู่แล้วแม้ในบริเวณใกล้เสารับส่งสัญญาณก็ไม่แตกต่างจากบริเวณที่อยู่ห่างออกไปหรือแม้แต่ผู้ที่ใช้โทรศัพท์เคลื่อนที่ที่พกติดตัวไปในทุกที่ทุกเวลาซึ่งยังไม่มีการศึกษายืนยันถึงผลของสัญญาณดังกล่าวว่าทำให้เกิดเนื้องอกในสมอง
โดยการใช้โทรศัพท์ให้เหมาะสมไม่มากหรือนานจนเกินไปก็จะช่วยลดอาการร้อนจากการสัมผัสโดยตรงได้หรืออาจจะเลือกใช้small talkหรือหูฟังก็สามารถช่วยได้หรือบางท่านที่ถือโทรศัพท์ในท่าเดิมนานๆก็สามารถทำให้เกิดอาการชาเนื่องจากการขยับส่วนของร่างกายลดลงหรือจากท่าทางในการถือโทรศัพท์ที่อยู่ในท่าเดิมนานจนเกินไปได้
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากสถาบันประสาทวิทยากรมการแพทย์กระทรวงสาธารณสุขสามารถติดตามได้ที่เว็บไซต์www.pni.go.thหรือโทร. 02 3069899 นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
วันพุธที่ 2 มีนาคม 2565
ก.แรงงาน ปล่อยกู้ 0% ให้ผู้รับงานไปทำที่บ้าน (จดทะเบียน) สูงสุดไม่เกิน 50,000 บาท สอบถามเพิ่มเติมโทร. 1506 กด 2 และ 1694
.....
กระทรวงแรงงาน ได้อนุมัติวงเงินกู้ยืมจำนวน 5,000,000 บาท พร้อมออกมาตรการลดอัตราดอกเบี้ยร้อยละ 0 ต่อปี (จากเดิมร้อยละ 3) ในงวดที่ 1 - 12 ให้กลุ่มผู้รับงานไปทำที่บ้าน สามารถกู้ยืมไปซื้อวัตถุดิบหรืออุปกรณ์ในการผลิตหรือใช้ขยายการผลิต
.
คุณสมบัติของผู้กู้นั้น ต้องเป็นผู้รับงานไปทำที่บ้าน “ที่จดทะเบียน” ไว้กับกรมการจัดหางาน และมีผลการดำเนินการ/มีรายได้จากการรับงานไปทำที่บ้าน/มีหลักฐานการรับงานไปทำที่บ้านจากผู้จ้างงาน ซึ่งสามารถกู้ได้ทั้งประเภทบุคคลและกลุ่มบุคคล
.
เงื่อนไข :
- ประเภทบุคคล มีทรัพย์สินหรือเงินทุนไม่น้อยกว่า 5,000 บาท
- ประเภทกลุ่มบุคคล มีผู้นำกลุ่มและสมาชิกกลุ่มกู้ร่วมกันไม่น้อยกว่า 5 คน มีทรัพย์สินหรือเงินทุนในการดำเนินกิจกรรมของกลุ่มรวมกันไม่น้อยกว่า 10,000 บาท
.
วงเงินกู้ :
- ประเภทบุคคลไม่เกิน 50,000 บาท ระยะเวลาชำระคืนภายใน 2 ปี
- ประเภทกลุ่มบุคคลไม่เกิน 300,000 บาท ระยะเวลาชำระคืนภายใน 5 ปี
.
ผู้ที่สนใจกู้ยืมเงินกองทุนผู้รับงานไปทำที่บ้าน สามารถตรวจสอบคุณสมบัติและยื่นคำขอกู้เงินภายใน 31 ส.ค. 65 ได้ที่
- สำนักงานจัดหางานกรุงเทพมหานคร พื้นที่ 1 -10
- สำนักงานจัดหางานจังหวัด
.
โดยดำเนินการทำสัญญากู้ยืมให้แล้วเสร็จภายในวันที่ 30 ก.ย. 65 สอบถามรายละเอียดได้ที่ 1506 กด 2 หรือสายด่วน 1694
.
อ่านเพิ่มเติม คลิกhttps://www.thaigov.go.th/news/contents/details/51904
#ไทยคู่ฟ้า#ร่วมต้านโควิด19
-------------------
วันศุกร์ที่ 5 พฤศจิกายน 2564
ความคืบหน้าโครงการคนละครึ่ง ระยะที่ 3 และโครงการยิ่งใช้ยิ่งได้
จากข้อมูล ณ วันที่ 4 พฤศจิกายน 2564 โครงการคนละครึ่ง ระยะที่ 3 มียอดการใช้จ่ายสะสมรวม 128,897.8 ล้านบาท และโครงการยิ่งใช้ยิ่งได้ มียอดใช้จ่ายสะสมส่วนประชาชนรวม 2,981 ล้านบาท
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากข้อมูล ณ วันที่ 4 พฤศจิกายน 2564 โครงการคนละครึ่ง ระยะที่ 3 มีผู้ใช้สิทธิสะสมจำนวน 25.83 ล้านราย จากผู้ได้รับสิทธิจำนวน 27.98 ล้านราย โดยมียอดการใช้จ่ายสะสมรวม 128,897.8 ล้านบาท แบ่งเป็นเงินที่ประชาชนจ่ายสะสม 65,515.5 ล้านบาท และรัฐร่วมจ่ายสะสม 63,382.3 ล้านบาท และโครงการยิ่งใช้ยิ่งได้ มีประชาชนผู้ใช้สิทธิจำนวน 87,298 คน จากผู้ได้รับสิทธิจำนวนกว่า 4.8 แสนราย โดยมียอดใช้จ่ายสะสมส่วนประชาชนรวม 2,981 ล้านบาท โดยมีมูลค่าการใช้จ่ายสะสมที่นำมาคำนวณสิทธิ e-Voucher 2,395 ล้านบาท และคิดเป็นมูลค่าสะสม e-Voucher ทั้งสิ้นกว่า 265 ล้านบาท และมูลค่าการใช้จ่ายส่วน e-Voucher 152 ล้านบาท
สำหรับข้อมูลการใช้จ่ายผ่านฟู้ดเดลิเวอรี่แพลตฟอร์มล่าสุด (ณ วันนี้ เวลา 8.11 น.) โครงการคนละครึ่ง ระยะที่ 3 มีการใช้จ่ายสะสมประมาณ 1,215 ล้านบาท แบ่งเป็นเงินที่ประชาชนใช้จ่าย 627.7 ล้านบาท และรัฐร่วมจ่าย 587.3 ล้านบาท สำหรับโครงการยิ่งใช้ยิ่งได้มีการใช้จ่ายสะสมกว่า 973,000 บาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 3 และโครงการยิ่งใช้ยิ่งได้ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มล่าสุดขณะนี้ มีจำนวนกว่า 71,000 ราย
ประชาชนสามารถใช้จ่ายใน 2 โครงการดังกล่าวได้จนถึงวันที่ 31 ธันวาคม 2564 ทั้งนี้ สำหรับโครงการยิ่งใช้ยิ่งได้ สามารถลงทะเบียนผ่านเว็บไซต์ www.ยิ่งใช้ยิ่งได้.com หรือผ่าน g-Wallet บนแอปพลิเคชัน “เป๋าตัง” จนกว่าจะครบ 1 ล้านสิทธิ ซึ่งยังมีสิทธิเหลือกว่า 5 แสนสิทธิ โดยประชาชนสามารถใช้จ่ายเพื่อรับ e-Voucher ได้ถึง 30 พฤศจิกายน 2564 และใช้จ่ายในส่วน e-Voucher ได้ถึง 31 ธันวาคม 2564
สำนักงานเศรษฐกิจการคลัง  halfhalf@fpo.go.th , spend2get@fpo.go.th
ธนาคารกรุงไทย จำกัด (มหาชน)  โทร. 02-111-1122 (ตลอด 24 ชั่วโมง)
วันพฤหัสบดีที่ 18 พฤศจิกายน 2564
ก.อุตฯ จับมือฟูจิฟิล์มส่งต่อ ATK 5,000 ชุด ให้ 5 โรงพยาบาล เผยโรงงานทำ Bubble and Seal ทะลุ 1,500 แห่ง
นายกอบชัย สังสิทธิสวัสดิ์ ปลัดกระทรวงอุตสาหกรรม เปิดเผยภายหลังการรับมอบชุดตรวจการติดเชื้อไวรัสโคโรนา 2019 (COVID-19) หรือ ชุดตรวจ ATK (Antigen Test Kit) แบบสำหรับใช้โดยบุคลากรทางการแพทย์ (Professional Use) จากบริษัท ฟูจิฟิล์ม (ประเทศไทย) จำกัด จำนวน
ก.อุตฯ จับมือฟูจิฟิล์มส่งต่อ ATK 5,000 ชุด ให้ 5 โรงพยาบาล
เผยโรงงานทำ Bubble and Seal ทะลุ 1,500 แห่ง
นายกอบชัย สังสิทธิสวัสดิ์ ปลัดกระทรวงอุตสาหกรรม เปิดเผยภายหลังการรับมอบชุดตรวจการติดเชื้อไวรัสโคโรนา 2019 (COVID-19) หรือ ชุดตรวจ ATK (Antigen Test Kit) แบบสำหรับใช้โดยบุคลากรทางการแพทย์ (Professional Use) จากบริษัท ฟูจิฟิล์ม (ประเทศไทย) จำกัด จำนวน 5,000 ชุด มูลค่ากว่า 2,450,000 บาท (สองล้านสี่แสนห้าหมื่นบาทถ้วน) และส่งมอบต่อให้แก่โรงพยาบาล จำนวน 5 แห่ง
แห่งละ 1,000 ชุด ได้แก่ โรงพยาบาลพระมงกุฎเกล้า โรงพยาบาลศรีธัญญา โรงพยาบาลจุฬาลงกรณ์ โรงพยาบาลสงฆ์ และโรงพยาบาลธรรมศาสตร์เฉลิมพระเกียรติ เพื่อนำไปช่วยเหลือบรรเทาความเดือดร้อนในสถานการณ์การแพร่ระบาดของโรคติดเชื้อไวรัสโคโรนา 2019
“กระทรวงอุตสาหกรรมต้องขอขอบคุณภาคเอกชนที่ร่วมสนับสนุนชุดตรวจ ATK กว่า 5,000 ชุด เพื่อส่งมอบให้กับโรงพยาบาลทั้ง 5 แห่ง นับว่าเป็นเรื่องที่ดีที่ได้ร่วมกันช่วยเหลือดูแลบุคลากรทางการแพทย์อีกช่องทางหนึ่ง ซึ่งการตรวจคัดกรองด้วยชุด ATK ถือเป็นเครื่องมือสำคัญในการค้นหาและแยกผู้ติดเชื้อตามมาตรการป้องกันและควบคุมโรคในพื้นที่เฉพาะ (Bubble and Seal) เป็นการตรวจที่สามารถ
ทราบผลได้ทันทีจะช่วยแยกผู้ป่วยออกจากผู้ไม่ป่วยได้อย่างรวดเร็ว ทำให้ลดการกระจายเชื้อในพื้นที่นั้น ๆ ได้ดียิ่งขึ้น” นายกอบชัย กล่าว
ในส่วนของความคืบหน้าของการจัดทำมาตรการ Bubble and Seal เพื่อการควบคุม COVID-19 ที่จะทำให้สถานประกอบกิจการไม่ต้องปิดโรงงานแม้พบผู้ติดเชื้อ อาจจะมีความยุ่งยากและเสียค่าใช้จ่าย
เพิ่มขึ้นบ้าง แต่คนงานปลอดภัย รายได้ไม่สูญเสีย และทำให้เศรษฐกิจเดินหน้าต่อไปได้ ในปัจจุบันกระทรวงอุตสาหกรรม ได้ร่วมกับกระทรวงสาธารณสุขขับเคลื่อนมาตรการ Bubble and Seal ประกอบด้วย (1) การเผยแพร่ประชาสัมพันธ์ไปยังโรงงานทุกแห่ง และผลักดันให้เข้าประเมินตนเองตามมาตรการสาธารณสุขที่ทำอยู่ผ่านแฟลตฟอร์ม Thai Stop COVID+ และ (2) การให้การสนับสนุนโรงงานในการจัดทำ Bubble and Seal ทั้งในรูปแบบการอบรม Online และการให้คำปรึกษาแนะนำเชิงลึก Onsite รวมจำนวน 3,536 แห่ง ล่าสุดได้รับรายงานว่า มีโรงงานทั่วประเทศจัดทำมาตรการ Bubble and Seal จำนวนทั้งสิ้น 1,545 แห่ง ถือว่าเกินเป้าหมายของระยะแรกที่กำหนดไว้ 1,300 แห่ง
โดยปัจจุบันทางภาครัฐก็ได้ดำเนินการปรับปรุงมาตรการเพื่อให้ภาคเอกชนสามารลดค่าใช้จ่ายลง และมีความเหมาะสมกับสถานการณ์และสถานประกอบการทุกขนาด คือแบ่งเป็น 1. กรณีไม่พบการติดเชื้อจัดทำ Bubble and Seal เพื่อการป้องกัน มีการจัดกลุ่มพนักงานเป็นกลุ่มย่อย (Small Bubble) แต่ละกลุ่มทำงานหรือกิจกรรมโดยไม่ข้ามกลุ่ม (Bubble) เพื่อคุมได้ไวและลดการแพร่กระจาย รวมทั้งจัดสภาพแวดล้อมให้ง่ายต่อการควบคุมโรค และ 2. กรณีมีการติดเชื้อ จัดทำ Bubble and Seal เพื่อการควบคุม สามารถทำได้ทั้งแบบมีที่พักและไม่มีที่พัก มีการประสานเตียงผู้ป่วยรองรับ โดยภาครัฐมีความพร้อมให้การสนับสนุนในทุกด้าน เช่น การฉีดวัคซีน การจัดหาชุด ATK การจัดทีมพี่เลี้ยงและที่ปรึกษาในการดำเนินตามมาตรการ Bubble and Seal และการจัดทีมเพื่อตรวจประเมินสถานประกอบให้ปฏิบัติตามมาตรการโดยครอบคลุม
ทุกจังหวัด
----------------------------------------
17 พฤศจิกายน 2564
วันศุกร์ที่ 21 มกราคม 2565
ผู้ช่วยรัฐมนตรีเกษตรฯ 'นราพัฒน์' ดึงภาคเอกชนร่วมส่งเสริมการค้าเกษตรไทย-จีน “ไตรภาคี”
ผู้ช่วยรัฐมนตรีเกษตรฯ 'นราพัฒน์' ดึงภาคเอกชนร่วมส่งเสริมการค้าเกษตรไทย-จีน “ไตรภาคี” พร้อมสร้างความร่วมมือในการส่งเสริมการค้าระหว่างประเทศ
(เมื่อวันที่ 20 ม.ค. 65) นายนราพัฒน์ แก้วทอง ผู้ช่วยรัฐมนตรีประจำกระทรวงเกษตรและสหกรณ์ ประชุมส่งเสริมการค้าเกษตรไทย-จีน “ไตรภาคี” ร่วมกับสมาคมนักธุรกิจยุคใหม่ไทย-จีน และบริษัทซี.ซี.ไอ.ซี. (ประเทศไทย) จำกัด โดยมี นายชุน ไพลินดีเลิศ นายกสมาคมนักธุรกิจยุคใหม่ไทย-จีน นายหลิว หัวลวี่ กรรมการ บริษัทซี.ซี.ไอ.ซี. (ประเทศไทย) จำกัด ดร.วัชรพล โชติยะปุตตะ ผู้อำนวยการกองความร่วมมือด้านการปศุสัตว์ระหว่างประเทศ และ น.ส.นวลละออง ศรีชุมพล นายกสมาคมผู้ส่งออกและนำเข้าปศุสัตว์และผลิตภัณฑ์จากปศุสัตว์ไทย เข้าร่วม ณ สำนักงานสมาคมนักธุรกิจยุคใหม่ไทย-จีน
สำหรับการประชุมในครั้งนี้ ได้มุ่งเน้นการแลกเปลี่ยนข้อมูลเพื่อส่งเสริมการค้าระหว่างประเทศ รวมถึงการหาแนวทางส่งเสริมผลักดันการค้าร่วมกันและแก้ปัญหาที่กำลังเกิดขึ้น เช่น การวางแผนความร่วมมือส่งเสริมการค้าระหว่างประเทศโดยมีภาครัฐและเอกชนร่วมกันขับเคลื่อน การเสนอเรื่องการทำ sandbox ปศุสัตว์ที่มีระบบ traceability โดยทำ trial-project ร่วมกับประเทศจีนเพื่อสร้างระบบการค้าและพัฒนาแนวทางการค้าระหว่างประเทศร่วมกัน การเร่งแก้ปัญหาในด้านต่าง ๆ เช่น การตรวจสอบและออกใบอนุญาตส่งออกรังนกให้กับผู้ประกอบการไทย การแก้ไขปัญหาการส่งออกไก่เนื้อและสินค้าเกษตรอื่น ๆ ตลอดจนการวางมาตรการที่ชัดเจนในสินค้าเกษตรต่าง ๆ ที่มีผลกระทบจากปัญหาโควิด-19 เป็นต้น ซึ่งในที่ประชุมได้มีความเห็นไปในทิศทางเดียวกัน โดยจะมีการขับเคลื่อนและสร้างความร่วมมือผลักดันให้การพัฒนาและแก้ปัญหาสำเร็จได้จริงต่อไป
วันอังคารที่ 22 มีนาคม 2565
รัฐมนตรีว่าการกระทรวงวัฒนธรรมเปิดนิทรรศการถาวรพิพิธภัณฑสถานแห่งชาติ บ้านเก่า​ พิพิธภัณฑ์ก่อนประวัติศาสตร์แห่งภูมิภาคตะวันตกของประเทศไทย
รัฐมนตรีว่าการกระทรวงวัฒนธรรมเปิดนิทรรศการถาวรพิพิธภัณฑสถานแห่งชาติ บ้านเก่า​ พิพิธภัณฑ์ก่อนประวัติศาสตร์แห่งภูมิภาคตะวันตกของประเทศไทย
รัฐมนตรีว่าการกระทรวงวัฒนธรรมเปิดนิทรรศการถาวรพิพิธภัณฑสถานแห่งชาติ บ้านเก่า​
พิพิธภัณฑ์ก่อนประวัติศาสตร์แห่งภูมิภาคตะวันตกของประเทศไทย
วันที่ ๒๑ มีนาคม ๒๕๖๕ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมเป็นประธานในพิธีเปิดนิทรรศการถาวรพิพิธภัณฑสถานแห่งชาติ บ้านเก่า จังหวัดกาญจนบุรี โดยมีนางยุพา ทวีวัฒนะกิจบวร ปลัดกระทรวงวัฒนธรรม นายกิตติพันธ์ พานสุวรรณ อธิบดีกรมศิลปากร ผู้บริหารกระทรวงวัฒนธรรม นายจีระเกียรติ ภูมิสวัสดิ์ ผู้ว่าราชการจังหวัดกาญจนบุรี นางสามารถ คำถนอม วัฒนธรรมจังหวัดกาญจนบุรี ผู้บริหารกระทรวงวัฒนธรรม ข้าราชการและเจ้าหน้าที่กรมศิลปากร ผู้แทนหน่วยงานและประชาชนในจังหวัดกาญจนบุรี เข้าร่วมงาน
รัฐมนตรีว่าการกระทรวงวัฒนธรรม กล่าวว่า การที่กรมศิลปากรได้ปรับปรุงพิพิธภัณฑสถานแห่งชาติ บ้านเก่า โดยก่อสร้างอาคารจัดแสดงหลังใหม่ บริเวณอาคารหลังแรก เพื่อจัดแสดงนิทรรศการถาวรขึ้นใหม่ เน้นเรื่องราวโบราณคดียุคก่อนประวัติศาสตร์ในพื้นที่ภาคตะวันตก แสดงให้เห็นถึงความมุ่งมั่นตั้งใจของกรมศิลปากร ในการพัฒนางานด้านพิพิธภัณฑสถานแห่งชาติ ให้มีความเจริญทัดเทียมนานาอารยประเทศ โดยประสานความร่วมมือกับสถาบันการศึกษาทั้งในและต่างประเทศ องค์กรภาครัฐ และเอกชนต่าง ๆ นับเป็นนิมิตหมายอันดีในการสร้างคุณูปการด้านวิชาการ และการท่องเที่ยวเชิงวัฒนธรรมที่มีศักยภาพสูง อันจะก่อให้เกิดประโยชน์ด้านเศรษฐกิจ สังคม และการศึกษาอย่างมั่นคง มั่งคั่ง และยั่งยืนต่อประเทศชาติ
กรมศิลปากร โดยสำนักศิลปากรที่ ๒ สุพรรณบุรี ดำเนินโครงการพัฒนาและเพิ่มศักยภาพพิพิธภัณฑสถานแห่งชาติ บ้านเก่า ตามแผนพัฒนาระยะ ๕ ปี (พ.ศ. ๒๕๖๐ - ๒๕๖๔) ภายใต้แนวคิด “โบราณคดีสมัยก่อนประวัติศาสตร์แห่งภูมิภาคตะวันตกของประเทศไทย” ก่อสร้างอาคารจัดแสดงหลังใหม่ เป็นอาคารรูปทรงสี่เหลี่ยม สีดินเทศ ที่ได้รับแรงบันดาลใจมาจากหลุมขุดค้นทางโบราณคดี ออกแบบจัดแสดงนิทรรศการถาวรใหม่ ทั้งส่วนเนื้อหาการจัดแสดง และการนำเสนอเรื่องราวให้เข้าใจง่าย น่าสนใจ แบ่งการจัดแสดงออกเป็น ๓ ชั้น นำเสนอเรื่องราวเหตุการณ์สำคัญ การค้นพบเครื่องมือหิน ๘ ชิ้น นำไปสู่การขุดค้นทางโบราณคดีอย่างเป็นทางการที่แหล่งโบราณคดีบ้านเก่า จังหวัดกาญจนบุรี ข้อมูลหลักฐานและองค์ความรู้เกี่ยวกับคนบ้านเก่าในสมัยก่อนประวัติศาสตร์ ตลอดจนพัฒนาการของผู้คนในลุ่มน้ำแควน้อย - แควใหญ่ ที่สืบเนื่องมาจากสมัยหินเก่า สู่สมัยหินใหม่ และบ้านเก่าในปัจจุบัน จัดแสดงโบราณวัตถุชิ้นเยี่ยมที่พบจากการดำเนินงานทางโบราณคดีในพื้นที่จังหวัดกาญจนบุรีและพื้นที่ใกล้เคียง อาทิ เครื่องมือหิน ๘ ชิ้น (จำลอง) เครื่องประดับ ภาชนะดินเผา “หม้อสามขา” เอกลักษณ์ของวัฒนธรรมบ้านเก่า โครงกระดูกมนุษย์สมัยก่อนประวัติศาสตร์ โลงศพไม้ นอกจากนี้ ยังสามารถชมหลุมขุดค้นทางโบราณคดีที่โรงเรียนวัดท่าโป๊ะ บริเวณใกล้เคียงกับพิพิธภัณฑ์ ซึ่งมีการขุดพบโครงกระดูกจำนวนมาก และกรมศิลปากรยังมีการขุดค้นและดำเนินงานทางโบราณคดีอย่างต่อเนื่อง เมื่อรวมถึงอุทยานประวัติศาสตร์เมืองสิงห์ที่อยู่ใกล้กัน จะเพิ่มศักยภาพการท่องเที่ยวในพื้นที่จังหวัดกาญจนบุรีและเป็นแหล่งท่องเที่ยวเรียนรู้แห่งสำคัญของจังหวัดต่อไป
วันเสาร์ที่ 25 กันยายน 2564
ถ้อยแถลง พลเอก ประยุทธ์ จันทร์โอชา นายกรัฐมนตรี ในการประชุมสุดยอดว่าด้วยการยุติการแพร่ระบาดของโควิด-19 และการฟื้นตัว
ถ้อยแถลง พลเอก ประยุทธ์ จันทร์โอชา นายกรัฐมนตรี ในการประชุมสุดยอดว่าด้วยการยุติการแพร่ระบาดของโควิด-19 และการฟื้นตัว (Global COVID-19 Summit: Ending the Pandemic and Building Back Better) ในวันที่ 22 กันยายน 2564
ท่านประธานาธิบดี
ท่านผู้มีเกียรติทุกท่าน
ผมรู้สึกยินดีที่ได้รับเชิญเข้าร่วมการประชุมครั้งนี้ ประเทศไทยเชื่อมั่นในความร่วมมือพหุภาคีเพื่อยุติการแพร่ระบาดของโควิด-๑๙ และเตรียมพร้อมสำหรับภัยคุกคามทางสุขภาพโลกที่อาจเกิดขึ้นในอนาคต ดังนั้นในนามของรัฐบาลไทย ผมขอร่วมแสดงความมุ่งมั่นที่จะดำเนินการตามเป้าหมาย ดังนี้
เป้าหมายแรก รัฐบาลไทยกำหนดให้การฉีดวัคซีนเป็นวาระแห่งชาติ และให้คำมั่นที่จะฉีดวัคซีนโควิด-19
ให้ได้อย่างน้อยร้อยละ 70 ของประชากรภายในปีนี้ โดยครอบคลุมทุกคน ไม่ว่าจะมีสัญชาติหรือสถานะอย่างไร นอกจากนี้ รัฐบาลได้ลงทุนในการวิจัยและพัฒนาเพื่อผลิตวัคซีนโควิด-๑๙ ภายในประเทศ และพร้อมร่วมมือกับนานาประเทศในการเสริมสร้างขีดความสามารถในการผลิตวัคซีนในภูมิภาคและส่งเสริมความมั่นคงทางสุขภาพโลก
เป้าหมายที่สอง ประเทศไทยสนับสนุนเป้าหมายการเพิ่มกำลังการผลิตเวชภัณฑ์และวัสดุทางการแพทย์ เพื่อให้บุคลากรการแพทย์และด่านหน้า รวมถึงประชาชน มีเกราะป้องกันและมีความปลอดภัย สามารถกลับมาดำเนินชีวิตใกล้เคียงความปกติได้ในไม่ช้า ที่ผ่านมา ไทยได้ให้ความช่วยเหลือด้านเวชภัณฑ์และอุปกรณ์การแพทย์ เช่น หน้ากากอนามัย ชุด PPE ชุดตรวจโควิด-๑๙ และเครื่องผลิตออกซิเจน แก่กว่า 10 ประเทศ ที่เผชิญการแพร่ระบาดของโควิด-19อย่างรุนแรง ตลอดจนมีความร่วมมือเพื่อพัฒนา
ขีดความสามารถทางด้านสาธารณสุขกับประเทศเพื่อนบ้านอย่างต่อเนื่อง ซึ่งจะเพิ่มมากขึ้นต่อไป ประเทศไทยขอขอบคุณสหรัฐอเมริกาและมิตรประเทศทั้งหลายที่ได้ให้ความช่วยเหลือเราอย่างประเมินค่ามิได้ตลอดมา
เป้าหมายสุดท้าย ในหลักการ ไทยเห็นด้วยที่ต้องสร้างความเข้มแข็งในการเตรียมความพร้อมและการตอบสนองต่อโรคระบาดในระดับประเทศ ระดับภูมิภาค และระดับสากล รวมทั้งสนับสนุนกระบวนการของWHOที่กำลังจัดทำตราสารระหว่างประเทศว่าด้วยโรคระบาด โดยขณะนี้ประเทศไทยอยู่ระหว่างแก้ไขพระราชบัญญัติโรคติดต่อให้สอดคล้องกับกฎอนามัยระหว่างประเทศมากยิ่งขึ้นเพื่อเพิ่มประสิทธิภาพในการเตรียมพร้อมรับมือกับโรคระบาดในอนาคต
ขอบคุณและสวัสดีครับ
วันพุธที่ 24 สิงหาคม 2565
รมว.เฮ้ง ส่ง ‘ที่ปรึกษา’หนุนเครือข่ายผู้ประกอบการจ้างงาน พัฒนาคุณภาพชีวิตคนพิการ
รมว.เฮ้ง ส่ง ‘ที่ปรึกษา’หนุนเครือข่ายผู้ประกอบการจ้างงาน พัฒนาคุณภาพชีวิตคนพิการ
วันที่24สิงหาคม2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานกล่าวเปิดโครงการการสร้างภาคีเครือข่ายส่งเสริมการจ้างงานคนพิการตามมาตรา35เพื่อส่งเสริมและพัฒนาคุณภาพชีวิตคนพิการจังหวัดเพชรบุรีโดยมีหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีผู้แทนภาครัฐสถานประกอบการและผู้แทนจากศูนย์บริการคนพิการระดับตำบลเข้าร่วมในครั้งนี้ด้วยณห้องประชุมนพรัตน์ชั้น2โรงแรมรอยัลไดมอนอำเภอเมืองจังหวัดเพชรบุรี
นางธิวัลรัตน์กล่าวต่อว่ารัฐบาลภายใต้การนำของท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งกำกับดูแลกระทรวงแรงงานและท่านสุชาติชมกลิ่นรัฐมนตรีว่าการกระทรวงแรงงานได้ให้ความสำคัญกับการพัฒนาคุณภาพชีวิตกลุ่มเปราะบางโดยเฉพาะกลุ่มคนพิการโดยการส่งเสริมการมีงานทำเพื่อยกระดับคุณภาพชีวิตของคนพิการให้มีคุณภาพชีวิตที่ดีขึ้นลดความเหลื่อมล้ำและเสริมสร้างโอกาสให้คนพิการในประเทศไทยสามารถเข้าถึงสวัสดิการและบริการของรัฐสามารถประกอบอาชีพเลี้ยงตัวเองและครอบครัวได้อย่างมีศักดิ์ศรีและไม่ถูกเลือกปฏิบัติซึ่งในปีที่ผ่านมาผู้พิการหรือผู้ดูแลคนพิการที่ได้เข้าร่วมโครงการฯได้มีโอกาสใช้ความสามารถในการประกอบอาชีพทำให้มีรายได้พึ่งพาตนเองได้ช่วยลดภาระของครอบครัวและสังคมช่วยให้คนพิการและผู้ดูแลคนพิการในพื้นที่จังหวัดเพชรบุรีได้รับโอกาสอย่างทั่วถึงมีอาชีพมีงานทำเป็นการผลักดันส่งเสริมให้คนพิการเป็นพลังสำคัญในการเสริมสร้างเศรษฐกิจของประเทศชาติ
นางธิวัลรัตน์กล่าวต่อว่าโครงการดังกล่าวมีวัตถุประสงค์เพื่อให้สถานประกอบการได้มีข้อมูลเชิงประจักษ์สำหรับในการตัดสินใจให้สิทธิคนพิการหรือผู้ดูแลคนพิการในปีต่อไปสร้างการรับรู้ให้กับหน่วยงานภาครัฐที่ต้องการให้สิทธิคนพิการหรือผู้ดูแลคนพิการได้ทำงานในหน่วยงานมีข้อมูลคนพิการหรือผู้ดูแลคนพิการที่ต้องการรับสิทธิในการนำมาMatchingได้ทันทีที่มีการเปลี่ยนสิทธิมีการจัดทำบันทึกข้อตกลง(MoU)ระหว่างสำนักงานจัดหางานจังหวัดเพชรบุรีและสถานประกอบการในการให้สิทธิคนพิการหรือผู้ดูแลคนพิการในปีต่อๆไปเป็นการสร้างความมั่นคงในการมีงานทำให้กับคนพิการหรือผู้ดูแลคนพิการและให้มีกลุ่มภาคีเครือข่ายที่ให้การสนับสนุนและช่วยเหลือคนพิการหรือผู้ดูแลคนพิการในจังหวัดเพชรบุรีให้ได้รับสิทธิการจ้างงานคนพิการตามมาตรา35ให้เพิ่มขึ้นอย่างต่อเนื่องและให้สถานประกอบการสามารถให้สิทธิหรือเปลี่ยนสิทธิได้ทันที
“กระทรวงแรงงานขอขอบคุณสถานประกอบการที่เล็งเห็นความสำคัญในการให้สิทธิคนพิการหรือผู้ดูแลคนพิการได้มีอาชีพรวมทั้งหน่วยงานภาครัฐที่ให้สถานที่ในการปฏิบัติงานสาธารณะประโยชน์แก่คนพิการหรือผู้ดูแลคนพิการซึ่งจากการร่วมมือกันของทุกฝ่ายทำให้ในปีที่ผ่านมาผลการปฏิบัติงานเป็นที่น่าพอใจเห็นผลเป็นรูปธรรมทำให้คนพิการเกิดความภาคภูมิใจที่ได้ออกมาทำงานและดำเนินชีวิตในสังคมส่งผลต่อการพัฒนาคุณภาพชีวิตและครอบครัวในระดับหนึ่งและจากรายได้ที่คนพิการหรือผู้ดูแลคนพิการได้รับทำให้มีเงินหมุนเวียนในระบบเศรษฐกิจของจังหวัดเพชรบุรีเพิ่มขึ้นอีกด้วย”นางธิวัลรัตน์กล่าวท้ายสุด
+++++++++++++++++++
กองเผยแพร่และประชาสัมพันธ์
24สิงหาคม2565
วันจันทร์ที่ 19 กรกฎาคม 2564
ปลัด สธ. เน้นแพทย์เวชศาสตร์ป้องกัน ดูแลผู้ป่วยโควิด ให้ลงลึกถึงชุมชน
ปลัดกระทรวงสาธารณสุข เน้นย้ำให้แพทย์เวชศาสตร์ป้องกัน ประยุกต์ใช้ศาสตร์ระบาดวิทยา ประสานการทำงานกับสหวิชาชีพ ท้องถิ่น ดูแลผู้ป่วยโควิด 19 ลงลึกถึงชุมชน
ปลัดกระทรวงสาธารณสุข เน้นย้ำให้แพทย์เวชศาสตร์ป้องกัน ประยุกต์ใช้ศาสตร์ระบาดวิทยา ประสานการทำงานกับสหวิชาชีพ ท้องถิ่น ดูแลผู้ป่วยโควิด 19 ลงลึกถึงชุมชน
วันนี้ (19 กรกฎาคม 2564) ที่ กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข ได้กล่าวเปิดการอบรมพัฒนาศักยภาพแพทย์ด้านเวชศาสตร์ป้องกัน ประจำปี 2564ผ่านระบบออนไลน์กับแพทย์ที่ปฏิบัติงานในโรงพยาบาลชุมชน โรงพยาบาลทั่วไป โรงพยาบาลศูนย์ในสังกัดกระทรวงสาธารณสุข สำนักงานสาธารณสุขจังหวัด และหน่วยงานอื่นๆ จำนวน 150 คน ว่า แพทย์เป็นบุคลากรผู้ให้บริการประชาชน ทั้งการรักษาพยาบาล การส่งเสริมสุขภาพ การเฝ้าระวังป้องกันควบคุมโรคและภัยสุขภาพ ขับเคลื่อนระบบสาธารณสุข จะต้องมีการพัฒนาตนเองอย่างต่อเนื่อง ทั้งการศึกษาวิจัย การเพิ่มพูนความรู้และทักษะในเรื่องการบริหารจัดการทั่วไปการบริหารทรัพยากรมนุษย์ เศรษฐศาสตร์สาธารณสุข และทักษะความรู้ทางวิชาการ งานระบาดวิทยา การเฝ้าระวัง ป้องกันควบคุมโรคและภัยสุขภาพ อาชีวเวชศาสตร์ เวชศาสตร์การบิน รวมทั้งด้านสุขภาพจิต ให้มีความเหมาะสมกับยุคสมัยที่มีการเปลี่ยนแปลงตลอดเวลา สามารถปฏิบัติงานอย่างมืออาชีพ โดยเฉพาะในสถานการณ์การแพร่ระบาดโรคโควิด 19ขอให้ประยุกต์ใช้ศาสตร์ระบาดวิทยา ประสานการทำงานร่วมกับสหวิชาชีพ ท้องถิ่น และหน่วยงานที่เกี่ยวข้องทั้งภาครัฐและเอกชน ซึ่งการดูแลผู้ป่วยโควิด 19 ไม่เพียงเฉพาะรายบุคคลเท่านั้น แต่ให้ลงลึกถึงชุมชน โดยเน้นปกป้องกลุ่มเปราะบางผู้สูงอายุ และผู้เสี่ยงป่วยอาการรุนแรง ให้ได้รับการดูแล ป้องกันการแพร่ระบาดในชุมชน
ทั้งนี้การจัดอบรมพัฒนาศักยภาพแพทย์ด้านเวชศาสตร์ป้องกัน ประจำปี 2564 ระหว่างวันที่ 19-23 กรกฎาคม 2564 ณ กรมวิทยาศาสตร์การแพทย์ โดยสมาคมเวชศาสตร์ป้องกันแห่งประเทศไทย ได้ดูแลหลักสูตรการฝึกอบรมแพทย์ประจำบ้านผ่านรับรองจากแพทยสภา ได้แก่ ระบาดวิทยา เวชศาสตร์การเดินทางและการท่องเที่ยว เวชศาสตร์การบิน เวชศาสตร์ทางทะเล เวชศาสตร์ป้องกันคลินิก สาธารณสุขศาสตร์ สุขภาพจิตชุมชน อาชีวเวชศาสตร์ มีสมาชิกและแพทย์ที่มีความรู้ ความชำนาญการประกอบวิชาชีพเวชกรรมสาขาเวชศาสตร์ป้องกัน
******************************* 19 กรกฎาคม 2564
วันพฤหัสบดีที่ 25 พฤศจิกายน 2564
สธ.บูรณาการภาคีเครือข่าย ยกระดับบังคับใช้กฏหมายคุ้มครองผู้บริโภคด้านระบบบริการสุขภาพ
รัฐมนตรีช่วยว่าการกระทรวงสาธารณสุข เปิดการประชุมคณะอนุกรรมการพัฒนายุทธศาสตร์และบริหารจัดการงานคุ้มครองผู้บริโภคด้านระบบบริการสุขภาพ บูรณาการความร่วมมือหน่วยงานที่เกี่ยวข้อง ยกระดับบังคับใช้กฎหมาย พร้อมจัดทำแผนยุทธศาสตร์คุ้มครองผู้บริโภค
รัฐมนตรีช่วยว่าการกระทรวงสาธารณสุข เปิดการประชุมคณะอนุกรรมการพัฒนายุทธศาสตร์และบริหารจัดการงานคุ้มครองผู้บริโภคด้านระบบบริการสุขภาพ บูรณาการความร่วมมือหน่วยงานที่เกี่ยวข้อง ยกระดับบังคับใช้กฎหมาย พร้อมจัดทำแผนยุทธศาสตร์คุ้มครองผู้บริโภค เน้นย้ำเฝ้าระวัง ป้องกัน ปราบปรามการกระทำผิดกฎหมายด้านโฆษณาและการให้บริการสุขภาพอย่างจริงจัง
วันนี้ (25 พฤศจิกายน 2564) ณ กรมสนับสนุนบริการสุขภาพ กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดการประชุมคณะอนุกรรมการพัฒนายุทธศาสตร์และบริหารจัดการงานคุ้มครองผู้บริโภคด้านระบบบริการสุขภาพครั้งที่ 1/2564 โดยมีนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ และผู้บริหารจากหน่วยงานที่เกี่ยวข้องในการคุ้มครองผู้บริโภค ร่วมประชุม ดร.สาธิต ให้สัมภาษณ์ว่า ในปัจจุบันมีผู้บริโภคได้รับผลกระทบและความเสียหายจากการรับบริการทางการแพทย์ ทั้งในด้านการรักษาพยาบาล เสริมความงาม หรือบางกรณีมีความเกี่ยวข้องกับเทคโนโลยีช่วยการเจริญพันธุ์ทางการแพทย์ (อุ้มบุญ) กระทรวงสาธารณสุข ในฐานะเป็นที่พึ่งของประชาชนในด้านสุขภาพ จะต้องมีการดำเนินงานอย่างเข้มแข็ง ในการเฝ้าระวัง ปราบปรามสถานพยาบาล และสถานประกอบการเพื่อสุขภาพที่ผิดกฎหมาย เพื่อคุ้มครองผู้บริโภคให้ได้รับการรักษาที่มีคุณภาพ มาตรฐาน ปลอดภัย และเกิดความเป็นธรรม
เพื่อให้การดำเนินงานด้านการป้องกันและปราบปรามการกระทำความผิดกฎหมายด้านการโฆษณาและการให้บริการสุขภาพ เป็นไปอย่างมีประสิทธิภาพ รวดเร็วและเป็นระบบ สามารถขจัดปัญหาการกระทำผิดได้ทั้งขบวนการไม่ว่าจะเป็นผู้กระทำผิดชาวไทย หรือชาวต่างชาติ กระทรวงสาธารณสุข จึงแต่งตั้งคณะอนุกรรมการพัฒนายุทธศาสตร์และบริหารจัดการงานคุ้มครองผู้บริโภคด้านระบบบริการสุขภาพขึ้น โดยบูรณาการความร่วมมือระหว่างหน่วยที่เกี่ยวข้อง อาทิ กรมสนับสนุนบริการสุขภาพ สำนักงานคณะกรรมการอาหารและยา (อย.)แพทยสภา กองบังคับการปราบปรามการกระทำผิดเกี่ยวกับการคุ้มครองผู้บริโภค กองบังคับการปราบปรามการกระทำผิดอาชญากรรมทางเทคโนโลยี ตำรวจสืบสวนสอบสวนอาชญากรรมทางเทคโนโลยี
“คกก.ที่จัดตั้งขึ้นจะบูรณาการการทำงานร่วมกัน โดยมีขั้นตอนการปฏิบัติงานที่ชัดเจน ใช้เวลาให้น้อยที่สุดดำเนินการปราบปรามสถานพยาบาลและผู้กระทำความผิดอย่างจริงจัง เป้าหมายสำคัญเพื่อคุ้มครองผู้บริโภคให้ได้รับบริการและการรักษาที่มีคุณภาพ ได้มาตรฐานและปลอดภัย” ดร.สาธิตกล่าว
สำหรับแผนดำเนินงานการพัฒนายุทธศาสตร์และบริหารจัดการงานคุ้มครองผู้บริโภคด้านระบบบริการสุขภาพแบ่งเป็น 4 ด้าน ได้แก่ การเฝ้าระวัง/ป้องกัน, การปราบปราม, การสร้างเครือข่าย, การประชาสัมพันธ์ให้ความรู้ ในส่วนแผนปฏิบัติการในการปราบปรามการกระทำความผิด ลงพื้นที่ตรวจสอบเชิงรุกสำหรับสถานพยาบาลและบุคลากรทางการแพทย์ 2 ครั้ง/เดือน, สถานประกอบการเพื่อสุขภาพ 1 ครั้ง/เดือน และเฝ้าระวังการโฆษณาทางโซเซียลมีเดียทุกวัน
****************************** 25 พฤศจิกายน 2564
วันอังคารที่ 24 พฤษภาคม 2565
รองปลัดฯ วรวรรณ เป็นประธานเปิดโครงการสัมมนา “ปลูกฝังวิธีคิด สร้างจิตพอเพียงต้านทุจริต ประจำปีงบประมาณ พ.ศ. 2565 ครั้งที่ 2”
รองปลัดฯ วรวรรณ เป็นประธานเปิดโครงการสัมมนา “ปลูกฝังวิธีคิด สร้างจิตพอเพียงต้านทุจริต ประจำปีงบประมาณ พ.ศ. 2565 ครั้งที่ 2”
รองปลัดฯ วรวรรณ เป็นประธานเปิดโครงการสัมมนา “ปลูกฝังวิธีคิด สร้างจิตพอเพียงต้านทุจริต ประจำปีงบประมาณ พ.ศ. 2565 ครั้งที่ 2”
วันนี้ (24 พฤษภาคม 2565) เวลา 09.00 น. นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดโครงการสัมมนา “ปลูกฝังวิธีคิด สร้างจิตพอเพียงต้านทุจริต ประจำปีงบประมาณ พ.ศ. 2565 ครั้งที่ 2” จัดโดย ศูนย์ปฏิบัติการต่อต้านการทุจริต กระทรวงอุตสาหกรรม โดยมี นางลมัย ทองเรือง ผู้อำนวยการศูนย์ปฏิบัติการต่อต้านการทุจริต กระทรวงอุตสาหกรรม กล่าวรายงาน ข้าราชการ เจ้าหน้าที่ หน่วยงานในสังกัด กระทรวงอุตสาหกรรม เข้าร่วมการสัมมนา ณ ห้องประชุมคริสตัล โรงแรมเซ็นจูรี่ พาร์ค กรุงเทพฯ
โครงการสัมมนาฯ ดังกล่าว มีวัตถุประสงค์ เพื่อปลุกจิตสำนึก และสร้างวัฒนธรรมองค์กรในการปฏิบัติงานโดยยึดหลัก เป็นธรรม โปร่งใส ไม่เลือกปฏิบัติ เพื่อให้บุคลากรในสังกัดกระทรวงอุตสาหกรรม มีความตระหนักรู้ในการคิดแยกแยะระหว่างประโยชน์ส่วนตนกับประโยชน์ส่วนรวม มีความรู้ความเข้าใจกับหน้าที่ของพลเมืองกับความรับผิดชอบต่อสังคม และเพื่อเสริมสร้าง ปลูกจิตสำนึกให้บุคลากรมีความซื่อสัตย์ สุจริต และมีความรู้ความเข้าใจเกี่ยวกับการใช้หลักปรัชญาเศรษฐกิจพอเพียงในการต้านทุจริต
วันพฤหัสบดีที่ 20 มกราคม 2565
รมว.แรงงาน สั่ง กสร. ตรวจสอบกรณีลูกจ้าง รปภ. ถูกทำร้ายร่างกายหลังทวงค่าจ้าง
รัฐมนตรีว่าการกระทรวงแรงงานสั่งกรมสวัสดิการและคุ้มครองแรงงานตรวจสอบข้อเท็จจริงกรณีมีข่าวลูกจ้าง รปภ. ถูกนายจ้างทำร่ายร่างกาย หลังทวงค่าจ้างค้างจ่าย ได้รับบาดเจ็บเข้ารักษาตัวในโรงพยาบาล
นายสุชาติ ชมกลิ่น รัฐมนตรีว่าการกระทรวงแรงงานกล่าวถึง กรณีสื่อสังคมออนไลน์นำเสนอข่าวลูกจ้างพนักงานรักษาความปลอดภัย (รปภ.) ถูกนายจ้างทุบตี ทำร้ายร่างกาย หลังเข้าทวงถามเงินค่าจ้างค้างจ่ายจากนายจ้างว่า ได้รับรายงานในเบื้องต้นว่า นายชินวัตร สมศรีงาม อายุ 26 ปี พนักงานรักษาความปลอดภัยของบริษัท รักษาความปลอดภัย ฟินิกซ์ ซิเคียวริตี้ เซอร์วิส จำกัด ตั้งอยู่ในพื้นที่อำเภอบางบัวทอง จังหวัดนนทบุรี ปฏิบัติงานในตำแหน่งหัวหน้าชุดรักษาความปลอดภัยที่หมู่บ้านพฤกษา 73 อำเภอเมืองสมุทรสาคร จังหวัดสมุทรสาคร ถูกนายจ้างทำร้ายร่างกายหลังจากไปพบนายจ้างเพื่อทวงถามเงินค่าจ้างค้างจ่าย เหตุเกิดเมื่อวันที่ 12 มกราคม 2565 ที่ผ่านมา ซึ่งทั้ง 2 ฝ่าย ได้แจ้งความไว้ที่สถานีตำรวจนครบาลพระโขนง ซึ่งฝ่ายนายจ้างให้ปากคำว่าสาเหตุที่ไม่จ่ายค่าจ้างเพราะลูกจ้างได้ลงข้อความประจานทางเฟสบุ๊ค ในเพจของ รปภ. ทำให้ได้รับความเสียหาย โดยต้องการเคลียร์เรื่องลงประจานและลูกจ้างทิ้งงานไปให้จบก่อนแต่ลูกจ้างได้เข้ามาทำร้ายร่างกายจึงเกิดการต่อสู้กัน ซึ่งนายจ้างได้ใช้ท่อนเหล็กตีไปยังตัวลูกจ้างจนได้รับบาดเจ็บ ซึ่งเรื่องของการทำร้ายร่างกายเจ้าหน้าที่ตำรวจจะดำเนินการทางกฎหมายต่อไป ส่วนเรื่องคดีค้างจ่ายค่าจ้างได้มอบหมายให้กรมสวัสดิการและคุ้มครองแรงงานตรวจสอบข้อเท็จจริง และดำเนินการช่วยเหลือดูแลสิทธิประโยชน์ของลูกจ้างโดยเร็ว
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่านายชินวัตร สมศรีงามได้ยื่นคำร้องผ่านระบบ E-service กรมสวัสดิการและคุ้มครองแรงงาน เมื่อวันที่ 14 มกราคม 2565 ขอรับค่าจ้างค้างจ่ายตั้งแต่วันที่ 26 ตุลาคม ถึงวันที่ 6 ธันวาคม 2564 เป็นเงิน 20,500 บาท และค่าทำงานในวันหยุดประจำสัปดาห์ เป็นเงิน 1,986 บาท และเมื่อวันที่ 20 มกราคม 2565 นางสาวลักขณา กัญญานก ภรรยาของนายชินวัตรฯ ได้ใช้สิทธิยื่นคำร้องผ่านระบบ E-service กรมสวัสดิการและคุ้มครองแรงงาน เรียกค่าจ้างของการทำงานตั้งแต่วันที่ 26 ตุลาคม ถึงวันที่ 6 ธันวาคม 2564 จากนายจ้างรายเดียวกัน เป็นเงิน 17,750 บาท ค่าทำงานในวันหยุด เป็นเงิน 1,986 บาท ซึ่งพนักงานตรวจแรงงานได้มีหนังสือเชิญนายจ้างมาให้ข้อเท็จจริงแล้ว และจะดำเนินการสอบข้อเท็จจริงและเรียกร้องสิทธิประโยชน์ให้กับลูกจ้างโดยเร็ว
วันศุกร์ที่ 18 มิถุนายน 2564
ปลัด วธ. เป็นประธานการประชุมคณะทำงานจัดทำสื่อประชาสัมพันธ์เพื่อรณรงค์ ส่งเสริมและเผยแพร่งานวัฒนธรรมของกระทรวงวัฒนธรรม
การประชุมคณะทำงานจัดทำสื่อประชาสัมพันธ์เพื่อรณรงค์ ส่งเสริมและเผยแพร่งานวัฒนธรรมของกระทรวงวัฒนธรรม
วันที่ ๑๘ มิถุนายน ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะทำงานจัดทำสื่อประชาสัมพันธ์เพื่อรณรงค์ ส่งเสริมและเผยแพร่งานวัฒนธรรมของกระทรวงวัฒนธรรม โดยมี นางนนทพร พรประยุทธ วันงาม ที่ปรึกษากระทรวงวัฒนธรรม นายชัยพล สุขเอี่ยม ผู้ตรวจราชการกระทรวง​วัฒนธรรม ผู้บริหาร และเจ้าหน้าที่ที่เกี่ยวข้อง เข้าร่วม ณ ห้องประชุมชั้น ๖ กระทรวงวัฒนธรรม
วันพุธที่ 29 มิถุนายน 2565
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ให้สมาคมนักเรียนไทย - จีน เข้าเยี่ยมคารวะ
พร้อมทั้งขอบพระคุณที่ให้ความช่วยเหลือสมาคมฯ ในการประสานงานนำนักศึกษาไทย เดินทางกลับไปศึกษาต่อ ณ สาธารณรัฐประชาชนจีน
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้นางสุขสมรวย วันทนียกุล เลขานุการรัฐมนตรีว่าการกระทรวงคมนาคม เป็นผู้แทน เนื่องในโอกาสที่สมาคมนักเรียนไทย - จีน นำโดย นายสรวง สิทธิสมาน นายกสมาคมนักเรียนไทย - จีน เข้าเยี่ยมคารวะและขอบพระคุณกระทรวงคมนาคมในการประสานงานและให้ความช่วยเหลือสมาคมฯ ในการนำนักศึกษาไทยเดินทางกลับไปศึกษาต่อ ณ สาธารณรัฐประชาชนจีน ในวันที่ 29 มิถุนายน 2565 ณ ห้องประชุมกระทรวงคมนาคม ในโอกาสนี้ ทั้งสองฝ่ายยินดีกับมิตรภาพและความสัมพันธ์อย่างรอบด้านที่ใกล้ชิดระหว่างกระทรวงคมนาคมกับหน่วยงานของจีน รวมทั้งการให้ความช่วยเหลือและอำนวยความสะดวกในการเดินทางไปมาหาสู่ซึ่งกันและกัน ระหว่างสถานการณ์การแพร่ระบาดของโรคติดเชื้อไวรัส COVID-19 ซึ่งสมาคมฯ อยู่ระหว่างเตรียมการสำหรับการเดินทางของนักเรียนไทยกลุ่มต่อไป เพื่อกลับไปศึกษาต่อ ณ สาธารณรัฐประชาชนจีน ตลอดจนการส่งเสริมการแลกเปลี่ยนในระดับประชาชน
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ได้เน้นย้ำต่อสมาคมฯ ว่ารัฐมนตรีว่าการกระทรวงคมนาคมให้ความสำคัญและมีความตั้งใจอย่างยิ่งในการสั่งการให้หน่วยงานต่าง ๆ ของกระทรวงคมนาคมให้ความช่วยเหลือกลุ่มนักเรียนไทยให้สามารถเดินทางกลับไปศึกษาต่อ ณ สาธารณรัฐประชาชนจีนได้อย่างสะดวก มีความหลากหลายในการเดินทาง และมีความปลอดภัย ในโอกาสนี้ ทั้งสองฝ่ายได้แลกเปลี่ยนความเห็นเกี่ยวกับสถานการณ์การเดินทางของประชาชนในภูมิภาค และประเด็นต่าง ๆ ระหว่างประเทศทั้งสองที่สนใจร่วมกัน โดยทั้งสองฝ่ายเห็นพ้องถึงความสำคัญของการแลกเปลี่ยนการเดินทางของนักเรียนและครอบครัวอย่างสม่ำเสมอ เพื่อรักษาพลวัตและขับเคลื่อนความสัมพันธ์ในทุกระดับให้มีความแน่นแฟ้นยิ่งขึ้นต่อไป
ทั้งนี้ นักศึกษาไทยในสาธารณรัฐประชาชนจีนได้รับผลกระทบจากการแพร่ระบาดของโรคติดเชื้อไวรัส COVID-19 ทำให้ไม่สามารถเดินทางกลับไปศึกษาต่อได้ สมาคมนักเรียนไทย - จีน จึงได้ประสานขอความช่วยเหลือจากกระทรวงคมนาคม จนประสบความสำเร็จในการนำนักศึกษาไทย จำนวน 140 คน เดินทางกลับไปศึกษาต่อ ณ สาธารณรัฐประชาชนจีน เมื่อวันที่ 22 มิถุนายน 2565 ด้วยเที่ยวบินที่ TG8122 ซึ่งถือเป็นการนำร่องสำหรับนักศึกษาไทยที่เหลืออีกกว่า 20,000 คน ที่รอการเดินทางกลับไปศึกษาต่อ และเป็นการสนับสนุนให้บุคลากรของประเทศไทยออกไปเก็บเกี่ยวความรู้จากต่างประเทศ เพื่อนำกลับมาต่อยอดพัฒนาประเทศไทยในอนาคตด้วย
วันอังคารที่ 10 สิงหาคม 2564
ธนาคารอาคารสงเคราะห์ My Hero : บุคลากรทางการแพทย์และสาธารณสุข เปิดลงทะเบียนวันแรก เต็มกรอบวงเงิน 8,000 ล้านบาทแล้ว เร่งตรวจคุณสมบัติ ก่อนเปิดลงทะเบียนเพิ่ม 16 สิงหาคม 64
โครงการธนาคารอาคารสงเคราะห์ My Hero : บุคลากรทางการแพทย์และสาธารณสุข ลดอัตราดอกเบี้ยเงินกู้จากปัจจุบันเหลือเพียง 1.00% ต่อปี นาน 4 เดือน (ก.ย. - ธ.ค.2564) หรือ เงินงวดลดลงประมาณ 50% ของเงินงวดเดิม ลงทะเบียนวันแรก เต็มกรอบวงเงิน 8,000 ล้านบาทแล้ว
โครงการธนาคารอาคารสงเคราะห์ My Hero : บุคลากรทางการแพทย์และสาธารณสุข ลดอัตราดอกเบี้ยเงินกู้จากปัจจุบันเหลือเพียง 1.00% ต่อปี นาน 4 เดือน (กันยายน - ธันวาคม 2564) หรือ เงินงวดลดลงประมาณ 50% ของเงินงวดเดิม เปิดลงทะเบียนในวันนี้(วันที่ 9 สิงหาคม 2564) เป็นวันแรก ตั้งแต่เวลา 9.00 น. ปรากฏว่า ณ เวลา 14.30 น. มีบุคลากรทางการแพทย์และสาธารณสุข ลงทะเบียนแจ้งความประสงค์เข้าโครงการ “เต็ม” กรอบวงเงิน 8,000 ล้านบาทแล้ว เร่งตรวจสอบคุณสมบัติ และเตรียมเปิดให้ลงทะเบียนเพิ่มเติมอีกครั้ง 16 สิงหาคม 2564 เวลา 8.30 น.
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า หลังจากธนาคารได้เปิดให้ลูกค้าปัจจุบันของ ธอส. ที่ประกอบอาชีพแพทย์ บุคลากรทางการแพทย์และสาธารณสุขที่ปฏิบัติหน้าที่เป็นบุคลากรด่านหน้าในการดูแลรักษาผู้ป่วยติดเชื้อ COVID-19 รวมถึงการปฏิบัติหน้าที่ในศูนย์ฉีดวัคซีน ลงทะเบียนแจ้งความประสงค์เข้าร่วม “โครงการ ธนาคารอาคารสงเคราะห์ My Hero : บุคลากรทางการแพทย์และสาธารณสุข” เพื่อลดอัตราดอกเบี้ยเงินกู้เหลือเหลือ 1.00% ต่อปี จากทุกอัตราดอกเบี้ยที่บุคลากรการแพทย์และสาธารณสุขใช้อยู่ในปัจจุบันเป็นระยะเวลานาน 4 เดือน (กันยายน - ธันวาคม 2564) หรือ เงินงวดลดลงประมาณ 50% ของเงินงวดเดิม โดยเริ่มเปิดให้ลงทะเบียนในวันที่ 9 สิงหาคม 2564 เป็นวันแรก ตั้งแต่เวลา 9.00 น. ผลปรากฏว่า ณ เวลา 14.30 น. มีบุคลากรทางการแพทย์และสาธารณสุขลงทะเบียนแจ้งความประสงค์ “เต็ม” กรอบวงเงิน 8,000 ล้านบาทแล้ว ธนาคารจึงขอตรวจสอบคุณสมบัติผู้ลงทะเบียนเข้าโครงการโดยเร็วที่สุด และจะเปิดให้ลงทะเบียนเพิ่มเติมอีกครั้งในวันจันทร์ที่ 16 สิงหาคม 2564 ตั้งแต่เวลา 8.30 น.
สำหรับ “โครงการ ธนาคารอาคารสงเคราะห์ My Hero : บุคลากรทางการแพทย์และสาธารณสุข” ธอส. ได้จัดทำขึ้นเพื่อส่งกำลังใจในการปฏิบัติหน้าที่ให้กับลูกค้าปัจจุบันของ ธอส. ที่ประกอบอาชีพแพทย์ บุคลากรทางการแพทย์และสาธารณสุข ที่ปฏิบัติหน้าที่เป็นบุคลากรด่านหน้าในการดูแลรักษาผู้ป่วยติดเชื้อ COVID-19 รวมถึงการปฏิบัติหน้าที่ในศูนย์ฉีดวัคซีนที่มีสถานะบัญชีปกติ โดยช่วยลดภาระค่าใช้จ่ายในด้านที่อยู่อาศัย ลดอัตราดอกเบี้ยเงินกู้เหลือ 1.00% ต่อปี นาน 4 เดือน หรือ เงินงวดที่ต้องชำระลดลงประมาณ 50% ของเงินงวดเดิม ซึ่งเงินงวดใหม่ที่ลูกค้าชำระเข้ามาจะตัดชำระทั้งเงินต้นและตัดชำระดอกเบี้ย หรือหากชำระเกินกว่าเงินงวดใหม่ที่ธนาคารกำหนด ส่วนที่เกินธนาคารจะนำไปตัดเงินต้นให้กับลูกค้าและเมื่อครบกำหนดระยะเวลา 4 เดือน ลูกค้าจะกลับไปใช้อัตราดอกเบี้ยเงินกู้ตามโครงการเดิมที่เคยเลือกใช้ก่อนเข้าร่วมโครงการโดยไม่ถือว่ามีดอกเบี้ยค้างชำระกับธนาคาร สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL
วันศุกร์ที่ 10 มิถุนายน 2565
รัฐบาลประสานจีน ส่งนักศึกษาไทยกลับไปเรียนชุดแรกแล้ว 76 คน จ่อรอบสองเร็วๆ นี้
รัฐบาลประสานจีน ส่งนักศึกษาไทยกลับไปเรียนชุดแรกแล้ว 76 คน จ่อรอบสองเร็วๆ นี้
วันนี้ (10 มิถุนายน 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงความคืบหน้าในการส่งนักศึกษาไทยกลับไปเรียนต่อที่ประเทศจีน สืบเนื่องจากมาตรการเข้มข้นในการควบคุมการแพร่ระบาดโควิด-19 ของทางการจีนตลอดสองปีที่ผ่านมา ส่งผลให้นักศึกษาไทยที่กำลังศึกษาระดับมหาลัยไม่สามารถเดินทางกลับไปเรียนได้และต้องใช้การเรียนผ่านระบบออนไลน์แทน ซึ่งนายกรัฐมนตรีมีความห่วงใยในเรื่องนี้อย่างมาก และกระทรวงการต่างประเทศก็ได้มีการประสานงานกับทางจีนมาอย่างต่อเนื่อง ทำให้จีนเริ่มอนุญาตให้นักศึกษาไทยเดินทางเข้าประเทศได้ ซึ่งจะพิจารณาตามความจำเป็นและความพร้อมของนักศึกษา
ทั้งนี้ มีนักศึกษาไทยชุดแรกจำนวน 76 คน ได้เดินทางกลับจีนเมื่อเดือน ก.พ. ที่ผ่านมา ซึ่งเป็นการอนุญาตเดินทางเข้าประเทศแบบเครื่องเช่าเหมาลำเท่านั้น และนักศึกษาต้องปฏิบัติตามมาตรการควบคุมและ ป้องกันการแพร่ระบาดของโควิด-19 ของจีนอย่างเคร่งครัด ขณะนี้กระทรวงการต่างประเทศอยู่ระหว่างการประสานงานเพิ่มเติมให้นักศึกษาไทยชุดที่ 2 เดินทางกลับไป คาดว่าจะเกิดขึ้นในอนาคตอันใกล้นี้
"นายกรัฐมนตรีมีความห่วงใยและเข้าใจถึงความกังวลของนักศึกษาที่ยังไม่สามารถเดินทางกลับไปศึกษาได้ ที่ผ่านมานายกฯได้ติดตามการประสานงานของทางกระทรวงการต่างประเทศกับทางการจีนโดยตลอด ซึ่งได้รับความร่วมมือเป็นอย่างดีจากรัฐบาลกลาง ท้องถิ่น และมหาวิทยาลัย และอีกส่วนหนึ่งที่ทำให้จีนอนุญาตให้นักศึกษาไทยเดินทางกลับไปได้ เพราะเชื่อมั่นในจัดการสถานการณ์การแพร่ระบาดได้เป็นอย่างดี โดยเฉพาะการเข้าถึงวัคซีนของคนไทย" นางสาวรัชดาฯ กล่าว
............................